LATVIJAS REPUBLIKAS MINISTRU KABINETS

2014.gada Noteikumi Nr.

Rīgā (prot. Nr. )

**Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība**

Izdoti saskaņā ar

Atkritumu apsaimniekošanas likuma

24.panta pirmo daļu un

29.panta 1., 2., 3. un 4.punktu

**I. Vispārīgie jautājumi**

1. Noteikumi nosaka:

1.1. elektrisko un elektronisko iekārtu (turpmāk – iekārtu) kategorijas (1.un 2.pielikums);

1.2. iekārtu marķēšanas prasības;

1.3. prasības, kas jāievēro, sniedzot informāciju patērētājiem un iekārtu atkritumu apstrādes, atkārtotas izmantošanas, pārstrādes un reģenerācijas iekārtu operatoriem, kā arī prasības attiecībā uz sabiedrības un Eiropas Komisijas informēšanu;

1.4. iekārtu atkritumu savākšanas un apstrādes prasības;

1.5. iekārtu atkritumu savākšanas, atkārtotas izmantošanas, pārstrādes un reģenerācijas apjomus un termiņus, kā arī kārtību, kādā sniedzams ziņojums par šo darbu izpildi.

2. Noteikumos ir lietoti šādi termini:

2.1. **lielizmēra stacionārie rūpnieciskie mehānismi** - mehānismu, iekārtu vai komponentu lielizmēra agregāti, kuri darbojas konkrētā nolūkā, kurus noteiktā vietā pastāvīgai lietošanai uzstāda un izjauc speciālisti un kurus rūpnieciskā ražotnē vai pētniecības un izstrādes objektā izmanto un apkalpo speciālisti;

2.2. **lielizmēra stacionāra iekārta** - dažādu aparātu un, attiecīgos gadījumos, citu ierīču lielizmēra savienojums, ko montē, uzstāda un izjauc speciālisti, un kas kā ēkas vai struktūras daļa paredzēts pastāvīgai lietošanai iepriekš noteiktā un izraudzītā vietā, un ko var aizstāt tikai ar tādu pašu īpaši konstruētu iekārtu;

2.3. **autoceļiem neparedzēta mobila tehnika** - tehnika ar iebūvētu piedziņu, kuras ekspluatācija darba laikā paredz mobilitāti un nepārtrauktu vai daļēji nepārtrauktu kustību starp konkrētām fiksētām darba vietām;

2.4. **medicīniskās ierīces –** medicīniskā ierīces atbilstoši normatīvajiem aktiem par ārstniecību, kas ir uzskatāmas par iekārtām;

2.5. ***in vitro* diagnostikas medicīniskā ierīces -** *in vitro* diagnostikas medicīniskās ierīces atbilstoši normatīvajiem aktiem par medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtību, kas ir uzskatāmas par iekārtām;

2.6. **aktīvas implantējamas medicīniskās ierīces –** aktīvas implantējamas medicīniskās ierīces atbilstoši normatīvajiem aktiem par medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtību, kas ir uzskatāmas par iekārtām;

2.7. **atdalīšana** - manuāla, mehāniska, ķīmiska vai metalurģiska iekārtu atkritumu apstrāde, kuras rezultātā rodas identificējama iekārtu atkritumos esošo bīstamo vielu, maisījumu un komponentu plūsma, vai arī tiek nodrošināta iespēja identificēt iekārtu atkritumos esošās bīstamās vielas, maisījumus un komponentus iekārtu atkritumu apstrādes procesā. Vielu, maisījumu vai komponentu uzskata par identificējamu, ja ir iespējams veikt tā monitoringu, lai pārliecinātos par to, vai iekārtu atkritumu apstrāde notiek videi drošā veidā.

**II. Iekārtu kategorijas un prasības iekārtu marķēšanai un informācijas sniegšanai**

2

3. Noteikumi neattiecas uz:

3.1. iekārtām, kuras tiek izmantotas valsts drošības interešu aizsardzībai un militāriem mērķiem, kā arī uz ieročiem, munīciju un citām specifiskām militārām iekārtām;

3.2. iekārtām, kuras ir īpaši paredzētas un uzstādītas kā tādu iekārtu sastāvdaļa, kuras neietilpst šo noteikumu [1.pielikumā](http://likumi.lv/doc.php?id=239195#piel1) vai 2.pielikumā minētajās kategorijās, un kuras var funkcionēt vienīgi kā šādu iekārtu sastāvdaļa;

3.3. kvēlspuldzēm,

4. Iekārtu ražotājs savā mājaslapā internetā, tirdzniecības vietās patērētājiem mājsaimniecībās norāda iekārtu atkritumu savākšanas vai nodošanas iespējas, kā arī informāciju par citu ražotāju vai videi kaitīgo preču atkritumu apsaimniekotāju izveidotajiem iekārtu atkritumu savākšanas vai pieņemšanas punktiem.

4

5. Iekārtas ražotājs patērētajiem mājsaimniecībās iekārtu lietošanas instrukcijā norāda šādu informāciju:

5.1. par prasībām patērētājiem savākt vai nodot iekārtu atkritumus atsevišķi no citiem sadzīves atkritumiem;

5.2. par patērētāju pienākumiem iekārtu atkritumu atkārtotas izmantošanas, pārstrādes un cita veida reģenerācijas veicināšanai;

5.3. iekārtās esošo bīstamo vielu iespējamā ietekme uz vidi, cilvēku dzīvību un veselību;

5.4. par iekārtu marķējuma simbola (3.pielikums) nozīmi.

6. Papildus normatīvajos aktos par atbilstības novērtēšanu noteiktajām marķēšanas prasībām, kas attiecas uz iekārtām, ražotājs marķē iekārtas saskaņā ar šo noteikumu 3.pielikumu  un ievērojot standartus par iekārtu marķēšanu. Marķējumā saskaņā ar standartiem par iekārtu marķēšanu  norāda, ka iekārta ir laista tirgū pēc 2005.gada 13.augusta.5 Marķējumu izvieto uz iekārtas redzamā vietā. Marķējumam jābūt viegli salasāmam un neizdzēšamam. Ja iekārtu tās izmēra vai funkciju dēļ nav iespējams marķēt, marķējumu izvieto uz iekārtas iepakojuma, garantijas talona un lietošanas instrukcijā.

6

7. Gada laikā pēc katras jauna veida iekārtas piedāvāšanas tirgū tās ražotājs operatoriem, kas veic iekārtu sagatavošanu atkārtotai izmantošanai, iekārtu atkritumu apstrādi, pārstrādi vai reģenerāciju, bez maksas elektroniski vai rokasgrāmatu veidā sniedz informāciju:

7.1. par iekārtu sagatavošanu  atkārtotai izmantošanai un par šo iekārtu atkritumu pārstrādes vai reģenerācijas prasībām atbilstoši šo noteikumu prasībām;

7.2. par iekārtas sastāvā esošiem materiāliem, vielām un sastāvdaļām;

7.3. par bīstamo ķīmisko vielu un maisījumu izvietojums iekārtās.

7

9

2

**III. Iekārtu atkritumu savākšanas un apstrādes prasības**

8. Šo noteikumu 22.punktā minētās personas un atkritumu apsaimniekotāji nodrošina, ka iekārtu atkritumus savāc atsevišķi no citiem sadzīves un bīstamajiem atkritumiem un nodrošina visu savākto atkritumu pienācīgu apstrādi. Atsevišķi savāktos iekārtu atkritumus savāc un pārvadā tā, lai tiktu veicināta veselu iekārtu vai tajās esošo komponentu atkārtota izmantošana un pārstrāde, it īpaši attiecībā uz temperatūras maiņas iekārtām, kurās izmantotas ozonu noārdošas vielas un fluorētas siltumnīcefekta gāzes, dienasgaismas spuldzēm, kurās ir dzīvsudrabs, fotoelementu paneļiem un mazām iekārtām atbilstoši šo noteikumu 2.pielikuma 5.un 6.punktam.

9. Lai nodrošinātu iekārtu atkritumu sagatavošanu atkārtotai izmantošanai, iekārtu atkritumu savākšanas punkta operators nodrošina, ka:

9.1. pirms iekārtu atkritumu nosūtīšanas turpmākai apstrādei no savāktajiem iekārtu atkritumiem tiek nodalīti tādi iekārtu atkritumi, kuri ir piemēroti sagatavošanai turpmākai izmantošanai;

9.2. šo noteikumu 9.1.apakšpunktā minētie atkritumi par atlīdzību vai bez atlīdzības tiek nodoti komersantiem, kas veic iekārtu atkritumu sagatavošanu atkārtotai izmantošanai.

3

10. Operators iekārtu atkritumu savākšanas punktā vai iekārtu izplatītājs, kad tas piegādā jaunu iekārtu, var atteikties pieņemt iekārtu atkritumus, kuri iekārtās esošo piesārņojošo vielu dēļ rada risku iekārtu atkritumu savākšanas punkta darbiniekiem vai darbiniekiem, kuri piegādā jaunu iekārtu.

4

11. Šo noteikumu 10.punktā minēto iekārtu atkritumus apsaimnieko atbilstoši šo noteikumu 18.punktam.

5

12. Pirms jebkuras darbības, kas tiek veikta iekārtu atkritumu uzglabāšanas (arī īslaicīgas uzglabāšanas) vietās, lai šo atkritumu ķīmiskās vielas un sastāvdaļas atdalītu, izjauktu, sasmalcinātu, kā arī sagatavotu pārstrādei vai apglabāšanai (turpmāk – apstrāde), operators ierīko:

12.1. ūdeni un piesārņojošas vielas necaurlaidīgu pretinfiltrācijas segumu;

12.2. pret nokrišņiem izturīgu pārsegumu;

12.3. virszemes noteces savākšanas iekārtas un eļļas uztvērējus, ja attiecīgajā uzglabāšanas vietā ir paredzēts uzglabāt iekārtu atkritumus, no kuriem ir iespējama eļļu izdalīšanās.

6

13. Lai nodrošinātu visu savākto iekārtu atkritumu pienācīgu apstrādi - visu iekārtu atkritumos esoši šķidrumu izvadīšanu no iekārtu atkritumiem un to apstrādi atbilstoši šo noteikumu 14.punkta prasībām pirms to turpmākās sagatavošanas atkārtotai izmantošanai, iekārtu atkritumu apstrādes iekārtās (turpmāk – apstrādes iekārtas) operators ierīko:

13.1. svarus iekārtu atkritumu masas noteikšanai;

13.2. ūdeni un piesārņojošās vielas necaurlaidīgu pretinfiltrācijas segumu ar virszemes noteces savākšanas iekārtām un, ja nepieciešams, ar eļļu uztvērējiem, kā arī pret nokrišņiem izturīgu pārsegumu vietās, kurās tiek uzglabāti un apstrādāti iekārtu atkritumi;

13.3. piemērotas vietas atdalīto sastāvdaļu uzglabāšanai;

13.4. piemērotas tvertnes bateriju un akumulatoru, polihlorētos bifenilus un polihlorētos terfenilus saturošu kondensatoru un citu bīstamo atkritumu, kā arī radioaktīvo atkritumu uzglabāšanai;

13.5. notekūdeņu novadīšanas un attīrīšanas sistēmas.

7

14. Apstrādes iekārtu operators nodrošina šādu apstrādes iekārtās nogādāto atsevišķi savākto iekārtu atkritumu sastāvā esošo vielu un sastāvdaļu atdalīšanu:

14.1. polihlorētos bifenilus (PHB) saturoši kondensatori;

14.2. detaļas, kurās ir dzīvsudrabs (arī dzīvsudrabu saturoši releji, slēdži vai izgaismošanas spuldzes);

14.3. baterijas un akumulatori;

14.4. mobilo telefonu un citu iekārtu iespiesto shēmu plates, ja iespiestās shēmas plates virsma ir lielāka par 10 cm2;

14.5. šķidrā un pastveida tonera, kā arī krāsu tonera kasetnes;

14.6. plastmasa, kura satur bromētas, liesmu slāpējošas ķīmiskas vielas vai ķīmiskus produktus;

14.7. azbesta atkritumi un azbestu saturošas sastāvdaļas;

14.8. katodstaru lampas;

14.9. hlorfluorogļūdeņraži (freoni, CFC), daļēji halogenēti hlorfluorogļūdeņraži (HCFC) vai fluorogļūdeņraži (HFC), ogļūdeņraži (HC);

14.10. gāzizlādes spuldzes;

14.11. šķidro kristālu displeji (arī kopā ar apvalku), ja to virsma pārsniedz 100 cm2, un displeji, ko izgaismo ar gāzizlādes spuldzēm;

14.12. ārējie elektriskie kabeļi;

14.13. detaļas, kurās ir ugunsizturīgas keramikas šķiedras;

14.14. detaļas, kuras satur radioaktīvas vielas (izņemot detaļas, ar kurām drīkst veikt darbības bez speciālās atļaujas (licences) vai atļaujas darbībām ar jonizējošā starojuma avotiem);

14.15. elektrolītus saturoši kondensatori (augstums > 25 mm, diametrs > 25 mm vai proporcionāli līdzīgs tilpums).

8

15. Apstrādes iekārtu operators nodrošina šādu atsevišķi savākto iekārtu atkritumu apstrādi:

15.1. fluorescējošā slāņa atdalīšanu no katodstaru lampām;

15.2. tādu ozona slāni noārdošo gāzu vai siltumnīcas efekta gāzu izvadīšanu no iekārtām, iekārtu putām un kontūriem, kuru globālās sasilšanas potenciāls ir lielāks par 15, un ozona slāni noārdošo gāzu apstrādi atbilstoši Eiropas Parlamenta un Padomes 2009.gada 16.septembra Regulai (EK) Nr. 1005/2009 par ozona slāni noārdošām vielām;

15.3. dzīvsudraba atdalīšanu no gāzizlādes spuldzēm.

9

16. Apstrādes iekārtu operators nodrošina savākto iekārtu atkritumu apstrādi tā, lai tiktu nodrošināta iekārtu vai to sastāvdaļu sagatavošana atkārtotai izmantošanai vai pārstrāde videi drošā veidā.

10

17. Apstrādes iekārtu operators nodrošina, ka iekārtu atkritumu sastāvā esošos materiālus un sastāvdaļas, pēc kuru sasmalcināšanas var rasties bīstamie atkritumi, atdala un uzglabā atsevišķi.

11

18. Iekārtu atkritumus, kas ir bīstami vai radioaktīvi, nodod operatoriem, kuri ir saņēmuši atļauju bīstamo vai radioaktīvo atkritumu pārstrādei vai apglabāšanai.

12

19. Apstrādes iekārtu operators nodrošina, ka bīstamie atkritumi, kuri radušies iekārtu atkritumu apstrādē, tiek uzskaitīti atbilstoši bīstamo atkritumu uzskaiti regulējošajiem normatīvajiem aktiem.

13

20. Ja apstrādes iekārtas operators iekārtu atkritumus vai citus atkritumus, kas radušies pēc apstrādes iekārtas darbības, tajā skaitā bīstamos vai radioaktīvos atkritumus, negatavo atkārtotai izmantošanai, reģenerācijai vai apglabāšanai vai neveic notekūdeņu attīrīšanu, tas pēc vides valsts inspektora pieprasījuma uzrāda līgumus:

20.1. par atkritumu nodošanu, lai tie tiktu sagatavoti atkārtotai izmantošanai, reģenerācijai vai apglabāšanai;

20.2. par notekūdeņu attīrīšanu;

20.3. par eļļainu notekūdeņu attīrīšanu.

14

21. Valsts vides dienesta reģionālā vides pārvalde vismaz reizi gadā pārbauda apstrādes iekārtu darbības atbilstību vides aizsardzību regulējošo normatīvo aktu prasībām un atļaujas nosacījumiem. Valsts vides dienests katru gadu līdz 1.maijam iesniedz Vides aizsardzības un reģionālās attīstības ministrijā pārskatu par veiktajām apstrādes iekārtu pārbaudēm.

15

**IV. Iekārtu atkritumu savākšanas, atkārtotas izmantošanas, pārstrādes un reģenerācijas apjomi un termiņi**

22. Iekārtu atkritumu savākšanas, atkārtotas izmantošanas, pārstrādes un reģenerācijas apjomu izpildi šajos noteikumos noteiktajos termiņos nodrošina:

22.1. iekārtu ražotāji vai to pilnvaroti pārstāvji;

22.2. iekārtu atkritumu apsaimniekotāji, kas izveidoti atbilstoši normatīvajiem aktiem par atkritumu apsaimniekošanu.

23. Šo noteikumu 22.punktā minētās personas atbilstoši normatīvajiem aktiem par atbrīvojumu no dabas resursu nodokļa samaksas par videi kaitīgām precēm bez maksas sniedz informāciju Vides aizsardzības un reģionālās attīstības ministrijas padotībā esošai iestādei par dalīti savākto iekārtu atkritumu daudzumiem, (tajā skaitā par iekārtu atkritumu daudzumiem, kas savākti iekārtu atkritumu savākšanas punktos, iekārtu atkritumu apstrādes iekārtās, nodoti atpakaļ iekārtu izplatītājiem).

17

24. Šo noteikumu 22.punktā minētās personas katru gadu nodrošina apstrādes iekārtās nogādātu pienācīgi apstrādātu iekārtu atkritumu reģenerāciju, atkārtotu izmantošanu un pārstrādi šo noteikumu 4. pielikumā noteiktajos apjomos un termiņos, izmantojot labākās pieejamās tehnoloģijas.

18

25. Iekārtu atkritumu reģenerēto, pārstrādāto, atkārtoti izmantoto un atkārtotai izmantošanai sagatavoto apjomu nosaka procentos kā attiecību starp dalīti savākto iekārtu atkritumu svaru attiecīgajā iekārtu kategorijā un to pienācīgi apstrādātu attiecīgās kategorijas iekārtu atkritumu vidējā svara, kuras nogādātas atkritumu apstrādes iekārtās iepriekšējā gadā, neietverot iekārtu atkritumu apjomus, kuri ir šķiroti vai kuri ir uzglabāti pirms tālākās reģenerācijas.

19

 26. Šo noteikumu 22.punktā minētās personas nodrošina, lai, sasniedzot šo noteikumu 40.punktā minētos mērķus, veselu iekārtu atkārtota izmantošana tiktu veikta prioritāri.

20

27. Lai varētu pierādīt iekārtu atkritumu savākšanas, pārstrādes, atkārtotas izmantošanas un reģenerācijas apjomu, šo noteikumu 22.punktā minētās personas, noslēdzot attiecīgus līgumus ar iekārtu atkritumu savākšanas vietu, apstrādes iekārtu, sagatavošanas atkārtotai apstrādes, pārstrādes vai reģenerācijas iekārtu operatoriem, nodrošina, ka iekārtu atkritumu, to sastāvdaļu, materiālu un vielu masa tiek noteikta un reģistrēta tad, kad šie atkritumi tiek izvesti no to savākšanas vietām, nogādāti apstrādes iekārtās un izvesti no apstrādes iekārtām, un tad, kad iekārtu atkritumi tiek nogādāti sagatavošanas atkārotai izmantošanai, pārstrādes vai reģenerācijas iekārtās un tiek izvesti no sagatavošanas atkārotai izmantošanai, pārstrādes vai reģenerācijas iekārtām.

21

28. Iekārtu atkritumu apstrādi var veikt citā Eiropas Savienības dalībvalstī vai ārpus Eiropas Savienības, nodrošinot, ka iekārtu atkritumi tiek pārvadāti atbilstoši normatīvajiem aktiem par atkritumu sūtījumiem, Eiropas Parlamenta un Padomes 2006.gada 14.jūnija Regulai Nr. 1013/2006 par atkritumu sūtījumiem, Eiropas Komisijas 2007. gada 29. novembra Regulai Nr. 1418/2007 par Eiropas Parlamenta un Padomes Regulas Nr. 1013/2006 III vai IIIA pielikumā uzskaitītu dažu atkritumu eksportu reģenerācijai uz valstīm, uz kurām neattiecas Ekonomiskās sadarbības un attīstības organizācijas Lēmums par atkritumu pārrobežu pārvietošanas kontroli un 1989.gada 22.marta Bāzeles konvencijai par kontroli pār kaitīgo atkritumu robežšķērsojošo transportēšanu un to aizvākšanu. Ārpus Eiropas Savienības eksportēto iekārtu atkritumu masu ieskaita savākšanas, atkārtotas izmantošanas, reģenerācijas un pārstrādes apjomā, ja eksportētājs var pierādīt, ka šo iekārtu atkritumu sagatavošana atkārtotai izmantošanai, pārstrāde vai reģenerācija importētājā valstī ir notikusi atbilstoši prasībām, kas ir līdzvērtīgas šo noteikumu prasībām.

22

**V. Ziņojums par iekārtu atkritumu savākšanas, atkārtotas izmantošanas, pārstrādes un reģenerācijas apjomiem**

29. Iekārtu ražotājs, tā pilnvarots pārstāvis vai iekārtu atkritumu apsaimniekotājs (ja iekārtu ražotājs vai tā pilnvarots pārstāvis ar iekārtu atkritumu apsaimniekotāju ir noslēdzis attiecīgu līgumu) iesniedz elektrisko un elektronisko iekārtu ražotāju reģistrā:

29.1. līdz kārtējā gada 30.aprīlim, 30.jūlijam, 30.oktobrim un nākamā gada 30.janvārim - ziņojumu par ražotāja Latvijas tirgū laisto elektrisko un elektronisko iekārtu daudzumu (5.pielikums);

29.2. līdz kārtējā kalendārā gada 30.oktobrim un līdz nākamā kalendārā gada 30. aprīlim - ziņojumu par dalīti savākto iekārtu atkritumu daudzumu, kā arī par to iekārtu atkritumu daudzumu , kuri apstrādāti Latvijā vai izvesti apstrādei ārpus Latvijas, un par atkārtoti izmantoto, pārstrādāto un reģenerēto iekārtu atkritumu daudzumu (6.pielikums).

23

30. Iekārtu ražotāji, kas piegādā iekārtas, izmantojot distances līgumu, vai to pilnvaroti pārstāvji līdz kārtējā gada 30.aprīlim, 30.jūlijam, 30.oktobrim un nākamā gada 30.janvārim iesniedz elektrisko un elektronisko iekārtu ražotāju reģistrā ziņojumu par Eiropas Savienības dalībvalstu tirgos piedāvāto iekārtu daudzumu (7.pielikums). Minēto informāciju iesniedz par katru Eiropas Savienības dalībvalsti atsevišķi. Informāciju par Latvijas tirgū piedāvāto iekārtu daudzumu iesniedz atbilstoši šo noteikumu 5.pielikumam.

24

25

31. Ja šo noteikumu 29. vai 30.punktā minētos ziņojumus iekārtu ražotāju reģistrā atbilstoši normatīvajiem aktiem par iekārtu ražotāju un bateriju vai akumulatoru ražotāju reģistrācijas kārtību un samaksu par datu uzturēšanu iesniedz iekārtu atkritumu apsaimniekotājs, tad minētos ziņojumus iesniedz atsevišķi par katru iekārtu ražotāju vai tā pilnvarotu pārstāvi, kurš ar iekārtu atkritumu apsaimniekotāju ir noslēdzis attiecīgu līgumu par iekārtu atkritumu apsaimniekošanu.

32 . Vides aizsardzības un reģionālās attīstības ministrija vai tās pilnvarota institūcija katru gadu apkopo informāciju, arī veicot attiecīgus aprēķinus, par:

32.1. šo noteikumu 22.1.apakšpunktā minēto personu un citu personu Latvijas tirgū laisto iekārtu daudzumiem un kategorijām;

32.2. par šo noteikumu 22.punktā minēto personu un citu personu Latvijā apstrādāto, sagatavoto atkārtotai izmantošanai, pārstrādāto, reģenerēto iekārtu atkritumu daudzumiem un kategorijām;

32.3. par šo noteikumu 22.punktā minēto personu un citu personu dalīti savākto iekārtu atkritumu eksportu.

33. Vides aizsardzības un reģionālās attīstības ministrija vai tās pilnvarota institūcija reizi trijos gados nosūta Eiropas Komisijai ziņojumu (atbilstoši Eiropas Komisijas noteiktajam paraugam) par iekārtu atkritumu apsaimniekošanu. Ziņojumu nosūta 18 mēnešu laikā pēc tajā norādītā laikposma beigām, un tajā iekļautā informācija ir brīvi pieejama sabiedrībai.

8

34. Vides aizsardzības un reģionālās attīstības ministrija pēc pieprasījuma informē citas Eiropas Savienības dalībvalstis par Latvijā no Eiropas Savienības dalībvalstīm ievesto iekārtu atkritumu apsaimniekošanu, apstrādi, pārstrādi un reģenerāciju, nodrošinot piekļuvi attiecīgajai informācijai un dokumentiem (tai skaitā veikto pārbaužu rezultātiem), izmantojot arī elektroniskās saziņas līdzekļus un ievērojot normatīvo aktu par personas datu aizsardzību prasības.

26

**VI. Noslēguma jautājumi**

35. Noteikumi stājas spēkā 2014.gada 1.jūlijā.

36. Līdz 2018.gada 14.augustam iekārtas iedala atbilstoši šo noteikumu 1.pielikumā noteiktajām iekārtu kategorijām un veidiem. No 2018.gada 15.augusta visas iekārtas iedala atbilstoši šo noteikumu 2.pielikumam.

37. No 2018.gada 15.augusta noteikumi neattiecas uz:

37.1. šo noteikumu 4.punktā minētajām iekārtām;

37.2. iekārtām, kas paredzētas sūtīšanai kosmosā;

37.3. lielizmēra stacionāriem rūpnieciskiem mehānismiem;

37.4. lielizmēra stacionārām iekārtām, izņemot ierīces šādās iekārtās, kas nav konkrēti paredzētas un uzstādītas kā šo iekārtu sastāvdaļa.

37.5. pasažieru vai kravas transportlīdzekļiem, izņemot neapstiprināta tipa elektriskos transportlīdzekļus ar diviem riteņiem;

37.6. autoceļiem neparedzētai mobilai tehnikai, kas paredzēta tikai profesionālām vajadzībām;

37.7. iekārtām, kas ir īpaši paredzētas pētniecības un izstrādes vajadzībām un ir pieejamas tikai komersantiem;

37.8. medicīnas ierīcēm un medicīnas ierīcēm, ko lieto *in vitro* diagnostikā, ja ir paredzams, ka šīs ierīces var būt infekciozas pirms to aprites cikla beigām, un aktīvām implantējamām medicīnas ierīcēm.3

38. Šo noteikumu 5. un 6.punkts attiecas uz iekārtām, kas laistas tirgū pēc 2005.gada 13.augusta.

39. Līdz 2015.gada 31.decembrim mājsaimniecības iekārtu atkritumu savākšanas apjomam gadā jābūt vismaz četriem kilogramiem iekārtu atkritumu uz iedzīvotāju.

16

40.Šo noteikumu 22.punktā minētās personas nodrošina, ka:

40.1.no 2016.gada 1.janvāra līdz 2021.gada 14.augustam tiek savākts 40,5% no iepriekšējos trijos gados Latvijas Republikas tirgū laisto iekārtu vidējā svara;

40.2.no 2021.gada 15.augusta tiek savākti 65% no iepriekšējos trijos gados Latvijas Republikas tirgū laisto iekārtu vidējā svara.

41. Atzīt par spēku zaudējušiem:

41.1. Ministru kabineta 2011.gada 8.novembra noteikumus Nr.861 „Noteikumi par elektrisko un elektronisko iekārtu kategorijām un par prasībām elektrisko un elektronisko iekārtu marķēšanai un informācijas sniegšanai” (Latvijas Vēstnesis, 2011, 178.nr.);

41.2. Ministru kabineta 2011.gada 22.novembra noteikumus Nr.897 „Elektrisko un elektronisko iekārtu atkritumu apsaimniekošanas noteikumi”(Latvijas Vēstnesis, 2011, 193.nr.).

42. Ministru kabineta 2011.gada 22.novembra noteikumu Nr.897 „Elektrisko un elektronisko iekārtu atkritumu apsaimniekošanas noteikumi”23. un 24.punktā minētos ziņojumus iesniedz elektrisko un elektronisko iekārtu ražotāju reģistrā līdz 2015.gada 30.janvārim.

27

28

**Informatīva atsauce uz Eiropas Savienības direktīvām**

Noteikumos iekļautas tiesību normas, kas izriet no:

1. Eiropas Parlamenta un Padomes 2003.gada 27.janvāra Direktīvas 2002/96/EK par elektrisko un elektronisko iekārtu atkritumiem (EEIA);
2. Eiropas Parlamenta un Padomes 2012.gada 4.jūlija Direktīvas 2012/19/ES par elektrisko un elektronisko iekārtu atkritumiem (EEIA).

28

Ministru prezidente L.Straujuma

Vides aizsardzības un

reģionālās attīstības ministrs R.Naudiņš

Iesniedzējs:

Vides aizsardzības un

reģionālās attīstības ministrs R.Naudiņš

Vīza:

Valsts sekretārs G.Puķītis

18.06.2014., 14:25

2749

I.Doniņa

67026515; ilze.donina@varam.gov.lv